ابو الخیر مودودی

مولانا سید ابو الخیر مودودی (پیدائش: 25 دسمبر، 1899ء - وفات: 28 اگست، 1979ء) عربی زبان و ادب کے نامور عالم، مصنف اور مترجم تھے۔ وہ مشہور عالم دین مولانا سید ابو الاعلیٰ مودودی کے بڑے بھائی تھے۔

 حالات زندگی 
مولانا ابو الخیر مودودی 25 دسمبر، 1899ء کو پیدا ہوئے تھےمولانا ابو الخیر مودودی، سوانح و تصانیف ویب، پاکستانعقیل عباس جعفری: پاکستان کرونیکل، ص 482، ورثہ / فضلی سنز، کراچی، 2010ء۔ وہ عثمانیہ یونیورسٹی حیدرآباد دکن کت دار الترجمہ سے وابستہ رہے اور تقسیم ہند کے بعد لاہور میں اقامت پزیر ہوئے۔ ان کے تراجم میں علامہ بلاذری کی فتوح البلدان اور ابو الفرخ قدامہ بن جعفر کی کتاب الخراج و صنعۃ الکتابت کے نام شامل ہیں۔ اس کے علاوہ انھوں نے مطالع المقدود من مطالع الدہور کے نام سے بھی ایک کتاب تحریر کی تھی۔

مولانا ابو الخیر مودودی نامور عالم دین اور جماعت اسلامی کے بانی مولانا سید ابو الاعلیٰ مودودی کے بڑے بھائی تھے۔

 تصانیف 
 فتوح البلدان (بلاذری کی کتاب کا ترجمہ)
 کتاب الخراج و صنعۃ الکتابت (ابو الفرج قدامہ بن جعفر کی کتاب کا ترجمہ)
 مطالع المقدود من مطالع الدہور

 وفات 
مولانا ابو الخیر مودودی 28 اگست، 1979ء کو لاہور، پاکستان میں وفات پاگئے۔ وہ لاہور میں گارڈن ٹاؤن کے قبرستان میں آسودۂ خاک ہیں۔

 حوالہ جات 

زمرہ:1899ء کی وفیات
زمرہ:1979ء کی پیدائشیں
زمرہ:پاکستانی مترجمین
زمرہ:پاکستانی مورخین
زمرہ:لاہور کے مصنفین